No uttaler Sandberg seg som om budsjettet var lagt fram. Det er det ikkje. Eg har varsla og står fast ved at me må ta vare på det eksisterande veg- og jernbanenettet. Det er eit dårleg hushald å la forfallet rå sjølv om ein byggjer noko nytt. Me er ei fleirtalsregjering, me er handlekraftige, og me skal sikre godt vedlikehald og nye investeringar. Svaret på spørsmålet til Sandberg må han vente på til i morgon, for det er då han vil sjå kva resultatet vert. Men me skal sjølvsagt i denne fireårsperioden ta vare på det forliket som ligg i Nasjonal transportplan.